b'\n_START_ARTICLE_\nJernej Weiss\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je na Oddelku za muzikologijo Filozofske fakultete v Ljubljani in 2002\xe2\x80\x942003 na In\xc5\xa1titutu za muzikologijo Filozofske fakultete Univerze v Regensburgu. Tu se je zaposlil kot mladi raziskovalec. Leta 2009 je doktoriral z disertacijo Vloga \xc4\x8de\xc5\xa1kih glasbenikov v glasbeni kulturi na Slovenskem med letoma 1861 in 1914._NEWLINE_V letih 2005\xe2\x80\x942009 je bil asistent na Oddelku za muzikologijo Filozofske fakultete v Ljubljani. Leta 2009 je postal docent za glasbeno-zgodovinske predmete na ljubljanski glasbeni akademiji in mariborski pedago\xc5\xa1ki fakulteti._NEWLINE_Kot raziskovalec se ukvarja z vsem, kar je povezanega z glasbo v slovenskem in \xc4\x8de\xc5\xa1kem kulturnem prostoru od 19. stoletja do danes._NEWLINE__NEWLINE_Weiss je \xc4\x8dlan Royal Musical Association. Leta 2007 je bil prvi\xc4\x8d in leta 2011 ponovno izvoljen za podpredsednika Dru\xc5\xa1tva Richard Wagner Ljubljana. Od 2009 do 2011 je bil glavni urednik revije Opera. Od leta 2011 je glavni in odgovorni urednik Muzikolo\xc5\xa1kega zbornika. Leta 2011 ga je Univerza v Mariboru izvolila za \xc4\x8dlana strokovnega sveta SNG Maribor.'